Document ID: /roh_data/filtered/fineweb-2-filterrobots_roh.jsonl.gz/11942

Il mument na producescha la Confederaziun anc betg sezza mascras da protecziun spezialas, uschenumnadas mascras da FFP2. Il project che la Confederaziun ha lantschà il mars n’ha anc betg cumenzà.
La raschun è tenor la «SonntagsZeitung» che las maschinas ch’ins dovra per producir talas mascras, na sajan anc betg vegnidas furnidas. En pli na sajan er naginas dumondas documentadas a moda suffizienza vegnidas tschentadas a l'autoritad d'admissiun «Swissmedic» u al Secretariat da stadi per l'economia.
Il Cussegl federal aveva decretà l'entschatta dal mais ina nova procedura da permissiun per facilitar la protecziun da mascras da protecziun per il persunal medicinal.
Cura che talas maschinas arrivan en Svizra na vuleva il Departament da defensiun betg dir envers la gasetta.